אנדריי קרמאריץ'

אנדריי קְרָמַארִיץ' (בקרואטית: Andrej Kramarić; נהגה: [ǎndrej krǎmaritɕ]; נולד ב-19 ביוני 1991 בזאגרב, יוגוסלביה) הוא כדורגלן קרואטי המשחק בעמדת החלוץ בהופנהיים ובנבחרת קרואטיה. הוא מלך שערי הופנהיים בכל הזמנים. קרמאריץ' שבר שיאי שערים רבים במהלך הקריירה שלו, ועם למעלה מ-230 שערי קריירה, רבים מחשיבים אותו כאחד הכדורגלנים הקרואטים הטובים ביותר בכל הזמנים. במהלך שנותיו בקבוצות הצעירות הבקיע למעלה מ-450 שערים. החל את לשחק בגיל שש בקבוצות הילדים של דינמו זאגרב. בגיל 17 ערך את הופעת הבכורה בבוגרים, והוכר כאחד הכישרונות הגדולים ביותר של המועדון.

בשנת 2013, לאחר שנתקל במחלוקת עם הנהלת דינמו, קרמאריץ' עבר לרייקה הקרואטית, שם כבש 37 שערים ב-42 משחקי ליגה לפני מעברו ללסטר סיטי תמורת 9 מיליון ליש"ט. הוא שיחק שם שנה וחצי, ובילה חלק מהזמן בהשאלה להופנהיים לפני שעבר אליה באופן קבוע. ב-29 במרץ 2019, הוא הפך למלך השערים בכל הזמנים של המועדון. ב-24 בינואר 2021, הוא הפך לקרואטי שכבש הכי הרבה שערים בהיסטוריה של הבונדסליגה.

לקרמאריץ' 53 הופעות בנבחרות הנוער השונות עבור קרואטיה, ו-22 שערים בסך הכול. הוא השתתף באליפות אירופה עד גיל 19 בשנת 2010, ושיחק ארבעה משחקים עבור הנבחרת, שהגיעה לחצי הגמר של הטורניר. הוא ערך את הופעת הבכורה שלו בנבחרת הבוגרת בשנת 2014, והשתתף מאז בשלוש אליפויות אירופה (בשנים 2016, 2020 ו-2024) ובשני מונדיאלים (בשנים 2018 ו-2022), כאשר עזר לקרואטיה להגיע לגמר המונדיאל בשנת 2018, ולחצי הגמר בשנת 2022.

קריירת מועדונים
דינמו זאגרב
קרמאריץ' החל את לשחק בגיל שש בקבוצות הילדים של דינמו זאגרב. ב-24 במאי 2009 ערך את הופעת הבכורה בקבוצת הבוגרים של המועדון במשחק נגד היריבה העירונית נ.ק. זאגרב . הופעה זאת הייתה ההופעה היחידה שלו בקבוצה במהלך עונת 2008/2009. עונה לאחר מכן הפך לחלק מסגל הקבוצה בצורה סדירה. ב-15 ביולי 2009 ערך את הבכורה האירופית שלו במשחק מול קבוצת פיוניק ירוואן הארמנית במסגרת מוקדמות ליגת האלופות.

במהלך העונה הבקיע 7 שערים ב-24 משחקים בהם שותף וזכה עם הקבוצה בתואר האליפות. בנוסף, הבקיע 4 שערים בחמישה משחקי גביע וששותף בחמישה משחקים במסגרת האירופאית, בהם לא הבקיע.

לאחר מינויו של ואהיד חלילודז'יץ' למאמן הקבוצה הפך קרמאריץ' לשחקן מחליף ומיעט לקבל דקות משחק במהלך עונת 2010/2011. למרות מיעוט הדקות הבקיע 5 שערים במהלך העונה ובסיום העונה היה שותף בזכייה של הקבוצה בדאבל – אליפות וגביע. דקות המשחק הצטמצמו עוד יותר ובמחצית הראשונה של העונה הבאה רשם רק 3 הופעות. בפברואר 2012 הושאל לקבוצת לוקומוטיבה זאגרב. במחצית העונה הראשונה בלוקומטיבה כבש 5 שערים ובעונה שלאחר מכן הוסיף 15 שערים וסיים במקום השני מבין כובשי השערים בליגה הקרואטית.

בעקבות הצלחתו הוחזר לסגל דינמו זאגרב, בתקווה שיסייע לקבוצה שהתקשתה להבקיע שערים. למרות הציפיות הגדולות מצא את עצמו שוב כשחקן מחליף ומיעט לקבל דקות משחק. קראמיץ' הביע את חוסר שביעות רצונו בריאיון עיתונאי.

 לוקומוטיבה זאגרב 
בפברואר 2012, קרמאריץ' הושאל ללוקומוטיבה זאגרב עד סוף העונה. בלוקומוטיבה, הוא הפך לאחד החלוצים המוכשרים ביותר בדרום-מזרח אירופה, וכבש 20 שערים ב-44 הופעות ליגה בעונה וחצי שבהן שיחק עבור הקבוצה. בעונה המלאה הראשונה שלו עם לוקומוטיבה, קרמאריץ' סיים במקום השני אחרי בטבלת מלך השערים של הליגה. הוא גם עזר לקבוצתו להגיע לגמר הגביע הקרואטי, שם היא הפסידה להיידוק ספליט.
ממוזער|270x270 פיקסלים|קרמאריץ' במדי דינמו זאגרב ב-2009

 חזרה לדינמו זאגרב 
הייתה התרגשות רבה כאשר קרמאריץ' חזר לדינמו זאגרב בתחילת עונת 2013/2014, כאשר רבים מהפרשנים חזו שהוא יהפוך לחלוץ האכזרי שהיה חסר לדינמו בשנים האחרונות. הוא החל את עונת החזרה שלו כאשר נכנס כמחליף במשחק הסופרקאפ הקרואטי, שם דינמו הבטיחה את התואר הראשון שלה לעונה על ידי ניצחון על היידוק ספליט בפנדלים. אך הדברים עבור קרמאריץ' לא התנהלו טוב מאוד, והוא מצא את עצמו שוב על הספסל. הוא התאכזב במהירות והתלונן בפני התקשורת על חוסר זמן המשחק שלו. הדבר לא התאים למנהל המועדון זוראן מאמיץ', שהחליט להכניס את הכוכב הצעיר לרשימת ההעברות, ורצה למכור אותו בקיץ.

רייקה
באוגוסט 2013 חתם בקבוצת רייקה. ב-15 בספטמבר ערך את הופעת הבכורה בקבוצה, כשפתח במשחק נגד קבוצת סלאבן בלופו ואף הבקיע את השער היחיד במשחק. ב-19 בדצמבר הבקיע את השלושער הראשון בקריירה בתיקו 3:3 מול קבוצת איסטרה. בעונתו הראשונה בקבוצה הבקיע 27 שערים בכל המסגרות וזכה עם הקבוצה בגביע. ב-11 ביולי היה שותף לזכייתה הקבוצה בסופרקאפ הקרואטי, כשעלה כמחליף במשחק נגד קבוצתו לשעבר, דינמו זאגרב.
את עונת 2014/2015 פתח עם חמישה שערים בשני המשחקים הראשונים, כולל שלושער מול היידוק ספליט. ב-23 באוקטובר הבקיע שלושער נוסף, הפעם מול קבוצת פיינורד במסגרת הליגה האירופית. ב-9 בנובמבר הבקיע חמישייה בניצחון 6–0 על לוקומטיבה. במחצית העונה הראשונה כבש סך של 28 שערים בכל המסגרות, בעקבות כך זכה להתעניינות מצד קבוצות מובילות בפרמייר ליג.
לסטר סיטי
ממוזער|237x237 פיקסלים|קרמאריץ' במדי לסטר סיטי
ממוזער|קרמאריץ' מתחמם במדי לסטר סיטי
ב-8 בינואר 2015 חתם בקבוצת לסטר סיטי תמורת כ-9 מיליון ליש"ט. ב-10 בפברואר הבקיע את שער הבכורה שלו בקבוצה, בהפסד 1–2 לקבוצת ארסנל. קרמאריץ' התקשה למצוא את מקומו בהרכב הקבוצה ובעונת 2015/2016, בה זכה עם הקבוצה באליפות, שותף בשני משחקים בלבד.

הופנהיים
 עונת 2016/2017 
ב-21 בינואר 2016 הושאל לקבוצת הופנהיים עד לסיום העונה. ב-13 בפברואר הבקיע את שער הבכורה בקבוצה, בתיקו 1-1 מול קבוצת ורדר ברמן. באותו משחק הורחק בדקה ה-77, לאחר שקיבל כרטיס צהוב שני במשחק. קרמאריץ' סיים את העונה בתור מלך השערים של הופנהיים עם 18 שערים (15 שערים בליגה). ב-4 באפריל, קרמאריץ' כבש שער בדקה ה-21 כדי להעניק להופנהיים יתרון מול אלופת גרמניה, באיירן מינכן, משחק שהופנהיים ניצחה 0–1. קרמאריץ' נחשב לאחד השחקנים המרכזיים של הופנהיים בעונת 2016/2017, בה סיימו במקום הרביעי, לצד ניקלאס זולה, סנדרו וגנר, אדם סאלאי וסבסטיאן רודי.

 עונת 2018/2019 
ב-23 באוקטובר 2018, קרמאריץ' כבש צמד בתיקו 3-3 נגד ליון בליגת האלופות 2018/2019, ואז הצליח לכבוש שער בכל משחק בגומלין, נגד ליון, שחטאר דונייצק ומנצ'סטר סיטי.

ב-29 במרץ 2019, לאחר שכבש את השער ה-47 שלו עבור הופנהיים בניצחון 1–4 בליגה על באייר לברקוזן, קרמאריץ' הפך למלך השערים בכל הזמנים של המועדון בבונדסליגה, כשהוא עובר את סיאד סליהוביץ' שכבש 46. ב-28 באפריל, הוא החמיץ פנדל נגד וולפסבורג כאשר התוצאה הייתה 1-0 עבור הופנהיים, וולפסבורג הפכה את המשחק לניצחון 1–4, מה שהותיר את הופנהיים ארבע נקודות מאחור במקום הרביעי, האחרון שנותן הזדמנות להתחרות בליגת האלופות. זו הייתה החמצת הפנדל השנייה שלו בליגה עבור הופנהיים, והשלישית בסך הכול.

 עונת 2019/2020 
ממוזער|425x425 פיקסלים|קרמאריץ' במדי הופנהיים ב-2019
ב-20 ביוני 2020, קרמאריץ' כבש בניצחון 4-0 על אוניון ברלין. במשחק האחרון לעונה, ב-27 ביוני, הוא כבש את כל ארבעת השערים בניצחון 0–4 בחוץ על בורוסיה דורטמונד, והפך לשחקן הראשון של הופנהיים לעשות זאת במשחק בונדסליגה. הוא גם הפך לשחקן הראשון שכבש ארבעה נגד דורטמונד בחוץ במשחק בודד, כשהוא עובר את פריץ ואלטר, ארהארד הופדיץ' וגרד מילר שכבשו שלושה. הניצחון גם הבטיח את סיומה של הופנהיים במקום השישי בבונדסליגה, והעפלתה לשלב הבתים של הליגה האירופית.

 עונת 2020/2021 
ב-13 בספטמבר, קרמאריץ' כבש את שני השערים בתיקו 2-2 בגביע הגרמני נגד חמניצר, והפך בהצלחה את המשחק עם פנדל בהארכה כאשר הופנהיים ניצחה 3-2. ב-19 בספטמבר, במשחק הליגה הראשון של הופנהיים לעונה, קרמאריץ' כבש שלושער בניצחון 2–3 על קלן. המשמעות הייתה שכבש תשעה שערים בשלושה משחקים רצופים עבור המועדון, כשהוא היה הכובש היחיד של המועדון בשלושתם.

באותו זמן, הוא שבר את שיאו של מריו גומז של שערים שנכבשו ברצף במשחקי הבונדסליגה והבונדסליגה השנייה (7), כשהוא כבש שמונה בארבעה משחקי ליגה רצופים. ב-27 בספטמבר, הוא כבש צמד בניצחון 1–4 על אלופת גרמניה ואירופה, באיירן מינכן, כשהוא מסיים את רצף 32 המשחקים הלא מנוצחים שלהם ורצף 23 הניצחונות שלהם בכל התחרויות ומנחיל עליהם את התבוסה הראשונה של השנה. ב-16 באוקטובר, הוא נבחר לשחקן החודש של הבונדסליגה. באותו יום, הוכרז כי הוא נמצא חיובי לקורונה. ב-24 בינואר 2021, הוא עבר את איוויצה אוליץ' והפך לקרואטי שכבש הכי הרבה פעמים בהיסטוריה של הבונדסליגה, לאחר שכבש צמד בניצחון 0–3 על קלן והגיע ל-74 שערים. ב-15 במאי, בתיקו 1-1 עם ארמיניה בילפלד, הוא כבש את השער ה-19 שלו לעונה, שיא עבור שחקן הופנהיים, כשהוא עובר את ודאד איבישביץ' שכבש 18 בעונת 2008/2009.

 עונת 2021/2022 
ב-22 בינואר 2022, קרמאריץ' כבש את השער ה-100 שלו עבור הופנהיים בכל התחרויות, בכך שכבש את השער הפותח במשחק ביתי נגד בורוסיה דורטמונד.

 עונת 2022/2023 
בעונת 2022/2023, קרמאריץ' הגיע לשני ציון דרך חשובים. הוא כבש את השער ה-100 שלו בבונדסליגה וסיפק את האסיסט ה-50 שלו עבור הופנהיים בכל התחרויות. ב-20 במאי 2023, הוא כבש את השערים ה-99 וה-100 שלו, וסיפק את האסיסט לשער הרביעי, שהיה האסיסט ה-50 שלו בניצחון 2–4 על אוניון ברלין. הניצחון הזה הבטיח את הישארותה של הופנהיים בליגה הראשונה.

 עונת 2023/2024 
במשחק האחרון של עונת 2023/2024, הוא כבש שלושה שערים בניצחון 2–4 על באיירן מינכן, והפך לשחקן השלישי שכובש שלושער מושלם עבור המועדון, לאחר אישק בלפודיל וודאד איבישביץ'.

נבחרת לאומית
 נוער 
ממוזער|282x282 פיקסלים|קרמאריץ' (שמאל) במשחק חצי הגמר נגד רוסיה במונדיאל 2018
קרמאריץ' זכה ל-53 הופעות בסך הכול עבור נבחרות הנוער השונות של קרואטיה וכבש 22 שערים. הופעתו הראשונה בנבחרת הלאומית הגיעה נגד הנבחרת הבווארית ב-31 במרץ 2005. אז הוא שיחק עבור הקבוצה עד גיל 14 וזכה ל-2 הופעות בסך הכול. קרמאריץ' התחיל להתחרות בנבחרות עד גיל 16 ועד גיל 17. הוא ערך סך של שבע הופעות במשחקי ידידות עבור הקבוצה עד גיל 16 וכבש ארבעה שערים. עבור הקבוצה עד גיל 17, הוא זכה ל-12 הופעות וכבש שישה שערים. הוא גם השתתף בכל המוקדמות של הקבוצה עד גיל 17 לאליפות אירופה עד גיל 17 2008. בנבחרת עד גיל 18, קרמאריץ' זכה ל-9 הופעות וכבש שלושה שערים.

בשנת 2008, הוא החל לשחק עבור הנבחרת עד גיל 19, איתה הגיע לחצי הגמר של אליפות אירופה עד גיל 19 ב-2010. הוא ערך את הופעת הבכורה שלו וכבש את השער הראשון שלו בנבחרת עד גיל 21 ב-5 בספטמבר 2009 במשחק מוקדמות אליפות אירופה נגד נורווגיה, כשהוא בן 18 שנים ו-81 ימים בלבד.

 בוגרים 
ממוזער|346x346 פיקסלים|קרמאריץ' חוגג שער יתרון במדי קרואטיה בחצי הגמר של מונדיאל 2018 נגד המארחת רוסיה
ב-20 באוגוסט 2014, קרמאריץ' קיבל את הזימון הראשון שלו עבור הנבחרת הבוגרת תחת המאמן ניקו קובאץ' למשחק ידידות נגד קפריסין ומשחק מוקדמות יורו 2016 נגד מלטה. הוא ערך את הופעת הבכורה שלו עבור קרואטיה ב-4 בספטמבר 2014 במשחק הידידות נגד קפריסין וסיפק בישול עבור מריו מנדז'וקיץ' בדקה ה-18. קרמאריץ' סיים את הופעת הבכורה שלו בנבחרת כשהוא מקבל ביקורות חיוביות הן מעיתונאים ואוהדים והן מהמאמן של הנבחרת הלאומית. קרמאריץ' כבש את השער הראשון שלו עבור קרואטיה במשחק המוקדמות נגד מלטה. השער השני שלו נכבש נגד אזרבייג'ן ב-13 באוקטובר 2014.

ב-9 באוקטובר 2017, קרמאריץ' כבש שני שערים במשחק מוקדמות מונדיאל 2018 קריטי נגד אוקראינה, והבטיח את העפלתה של קרואטיה לפלייאוף. ב-4 ביוני 2018, הוא נכלל בסגל הסופי של קרואטיה למונדיאל. ב-7 ביולי, ברבע הגמר של מונדיאל 2018 נגד המארחת רוסיה, הוא כבש את השער של קרואטיה שהשווה את התוצאה במחצית הראשונה. תיקו 1-1 לאחר 90 דקות גרם למשחק להיכנס להארכה, ולאחר תיקו 2-2 לאחר 120 דקות של משחק, קרואטיה שוב עברה לסיבוב הבא כשהיא מנצחת 3–4 בפנדלים. קרמאריץ' נכנס כמחליף בגמר, כאשר קרואטיה הפסידה לצרפת 4-2.

במונדיאל 2022, קרמאריץ' כבש פעמיים בניצחון 1–4 על קנדה בשלב הבתים כאשר קרואטיה הגיעה לחצי הגמר וסיימה במקום השלישי. הוא היה גם חלק מסגל קרואטיה שסיים במקום השני בעונת 2022/2023 של ליגת האומות של אופ"א.

קרמאריץ' מדורג במקום החמישי בטבלת כובשי נבחרת קרואטיה בכל הזמנים עם 28 שערים במדי הנבחרת.

 סגנון משחק 
קרמאריץ' תואר כחלוץ ורסטילי שהוא נייד מספיק כדי לרוץ מאחורי ההגנות במקום לחכות להרמות או לכדור שיגיע אליו. אף על פי שהוא באופן טבעי חלוץ בודד, הרבגוניות שלו הופכת אותו לשחקן שיכול לשחק היטב כקיצוני או חלוץ שני. המאמן הלאומי לשעבר שלו ניקו קובאץ' השווה אותו לחלוץ הקרואטי דאבור שוקר. במאי 2021, המאמן לשעבר שלו בהופנהיים יוליאן נגלסמן כינה אותו השחקן הטוב ביותר איתו אי פעם עבד.

 חיים אישיים 
ב-31 במרץ 2021, קרמאריץ' התחתן עם מיה קורקוביץ' בטקס פרטי בבית העירייה הישן בעיר העליונה של זאגרב. בסוף אוגוסט 2021, הם הפכו להורים לבן ששמו ויקטור.

תארים
דינמו זאגרב
ליגת העל הקרואטית (2): 2009/10, 2010/11
הגביע הקרואטי (1): 2010/11
הסופרקאפ הקרואטי (1): 2013
רייקה
הגביע הקרואטי (1): 2013/14
הסופרקאפ הקרואטי (1): 2014
נבחרת קרואטיה
מונדיאל : סגנות – 2018, מקום שלישי – 2022
ליגת האומות : סגנות – הולנד 2023
אישיים
שחקן העונה בליגה הקרואטית (1): 2014
מלך השערים בליגה הקרואטית (1): 2014/15
מלך השערים בגביע הקרואטי (1): 2013/14
קבוצת השחקנים הקרואטים של השנה: 2013, 2014
פרס איביצה יובו קורטיני: 2014
עיטור דוכס ברנימיר (עיטור שניתן על ידי ממשלת קרואטיה): 2018
השחקן המצטיין של העונה בהופנהיים (1): 2016/17
שחקן החודש בבונדסליגה (1): ספטמבר 2020

 סטטיסטיקות קריירה 
+הופעות ושערים לפי מועדון, עונה, ותחרותמועדוןעונהליגהגביעגביע הליגהיבשתיאחרבסך הכולליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםדינמו זאגרב2008/2009ליגת העל הקרואטית10————102009/2010ליגת העל הקרואטית24754—50—34112010/2011ליגת העל הקרואטית12134—20—1752011/2012ליגת העל הקרואטית1021———312013/2014ליגת העל הקרואטית42——311083בסך הכול4210109—101106320לוקומוטיבה זאגרב (השאלה)2011/2012ליגת העל הקרואטית135————1352012/2013ליגת העל הקרואטית311564———3719בסך הכול442064———5024רייקה2013/2014ליגת העל הקרואטית2416610—41—34272014/2015ליגת העל הקרואטית1821——127103128בסך הכול4237610—168106555לסטר סיטי2014/2015פרמייר ליג13221———1532015/2016פרמייר ליג20—31——51בסך הכול1522131——204הופנהיים (השאלה)2015/2016בונדסליגה155————155הופנהיים2016/2017בונדסליגה341523———36182017/2018בונדסליגה341320—60—42132018/2019בונדסליגה301710—65—37222019/2020בונדסליגה191210———20122020/2021בונדסליגה282023—42—34252021/2022בונדסליגה32632———3582022/2023בונדסליגה321220———34122023/2024בונדסליגה301512———31172024/2025בונדסליגה2410—00—23בסך הכול2541191510—167—285132בסך הכול בקריירה397188393431421620483236
+רשימה של שערי נבחרת שנכבשו על ידי קרמאריץ'מספרתאריךאצטדיוןמספר הופעה של קרמאריץ' בנבחרת בה נכבש השעריריבההתוצאה אחרי השערהתוצאה בסוף המשחקתחרות19 בספטמבר 2014אצטדיון מקסימיר, זאגרב, קרואטיה22–02–0מוקדמות יורו 2016213 באוקטובר 2014אצטדיון גראדסקי ורט, קרואטיה31–06–037 ביוני 2015אצטדיון ורטקס, קרואטיה64–04–0ידידות426 במאי 2016אצטדיון קופריבניקה, קרואטיה101–01–0515 בנובמבר 2016וינדזור פארק, בלפסט, צפון אירלנד183–03–069 באוקטובר 2017מרכז הספורט הלאומי אולימפיסקי, קייב, אוקראינה251–02–0מוקדמות מונדיאל 201872–089 בנובמבר 2017אצטדיון מקסימיר, זאגרב, קרואטיה264–14–198 ביוני 2018אצטדיון גראדסקי ורט, קרואטיה312–12–1ידידות107 ביולי 2018האצטדיון האולימפי פישט, סוצ'י, רוסיה361–12–2 (לאחר הארכה)מונדיאל 20181115 בנובמבר 2018אצטדיון מקסימיר, זאגרב, קרואטיה411–03–2ליגת האומות1218 בספטמבר 2014אצטדיון ומבלי, לונדון, אנגליה421–01–21321 במרץ 2019אצטדיון מקסימיר, זאגרב, קרואטיה432–12–1מוקדמות יורו 20201411 באוקטובר 2020492–12–1ליגת האומות1511 באוקטובר 2021אצטדיון גראדסקי ורט, קרואטיה631–12–2מוקדמות מונדיאל 20221611 בנובמבר 2021האצטדיון הלאומי טא' אלי, אטארד, מלטה646–17–11726 במרץ 2022אצטדיון עיר החינוך, קטר661–01–1ידידות1829 במרץ 2022672–12–1196 ביוני 2022אצטדיון פוליוד, ספליט, קרואטיה691–11–1ליגת האומות2016 בנובמבר 2022אצטדיון הנסיך פייסל בין פאחד, ערב הסעודית741–01–0ידידות2127 בנובמבר 2022האצטדיון הבין-לאומי ח'ליפה, קטר761–14–1מונדיאל 2022223–12315 במרץ 2023אצטדיון פוליוד, ספליט, קרואטיה821–01–1מוקדמות יורו 20242414 ביוני 2023אצטדיון דה קופ, הולנד841–14–2 (לאחר הארכה)גמר ליגת האומות258 בספטמבר 2023אצטדיון רוייביצה, רייקה, קרואטיה864–05–0מוקדמות יורו 20242611 בספטמבר 2023אצטדיון וזגן סרגסיאן, ארמניה871–01–02717 בנובמבר 2023אצטדיון סקונטו, ריגה, לטביה882–02–02826 במרץ 2024אצטדיון מסר, מצרים913–14–2משחק מטעם פיפ"א2919 ביוני 2024פולקספארקשטדיון, המבורג, גרמניה951–12–2יורו 2024

קישורים חיצוניים

הערות שוליים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:זאגרב: כדורגלנים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני רייקה
קטגוריה:כדורגלני לסטר סיטי
קטגוריה:כדורגלני הופנהיים
קטגוריה:כדורגלני נבחרת קרואטיה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:קרואטים שנולדו ב-1991